APFEL ARENA

MAGIC SHOW ZA CIJELU OBITELJ
2022-12-28 17:00 (Europe/Zagreb) | Apfel Arena, Put Volicije 5, Makarska, Hrvatska
Urnebesno smiješna, dinamična, zabavna i interaktivna mađioničarska predstava poznatog hrvatskog mađioničara Luke Vidovića koja je namijenjena zabavi cijele obitelji i svim generacijama!
Izvedba predstave je potpuno interaktivna, što znači da mađioničar iz publike izabere nekoliko sudionika da mu na pozornici, uz puno humora, pomažu pri izvođenju trikova. Svi oni koje Luka ne uspije pozvati na pozornicu ne ostanu razočarani, jer cijela publika tijekom predstave direktno pomaže u izvođenju trikova.
Zabava je zagarantirana, stoga se vidimo u Apfel Areni!
Ulaznice po cijeni od 50,00 kn ( 6,64 Eur) se prodaju na info pultu Apfel Arene.

Koncert 4 Tenora
2022-12-19 19:00
Njihovi koncerti donose opuštenu atmosferu, a mediteranskim šarmom i humorom lako i brzo osvajaju srca publike koja ih s pozornice ne pušta bez nekoliko bisova.
Izvedbama arije „Nessun Dorma”, Oliverove „Cesarice” i Cocine „Vilo moja” te čuvenih „Funiculi Funicula”, „O sole mio”, „Grande Amore” i „Canzone per te” uvijek iznova ostavljaju bez daha.
Otkad su se prvi put zajedno pojavili na pozornici, 4 Tenora postali su jedni od najtraženijih izvođača na domaćoj glazbenoj sceni.
Zabilježite datum, jer Đani Stipaničev, Vladimir Garić, Marko Pecotić Peco i Filip Hozjak nastupaju u Makarskoj!
Ulaznice se mogu kupiti na info pultu Apfel Arene po cijeni od 190,00 kn (25,22 Eur).

Dupla Doza
2022-12-16 19:00
U PETAK 16. prosinca od 19h dođite na stand up comedy večeri u novu kino dvoranu u Apfel Areni. Energični Slavonac Goran Vinčić i brutalno iskreni Bosanac Marko Dejanović izvode svoj jedinstveni show #DuplaDoza, najopušteniji i “najluđi” stand up show u Hrvatskoj.
Dupla Doza, stand up comedy show by Goran Vinčić i Marko Dejanović je za Hrvatsku jedinstveni show, show pun spontanosti, dinamike i improvizacija. Oba komičara svo vrijeme su na pozornici, a nemaju pripremljeni “scenarij”, nego puštaju da ih međusobni razgovor i razgovor s publikom vodi u tome što će pričati. To na kraju rezultira potpuno opuštenom atmosferom u kojoj je svaka izvedba jedinstvena.
UPAD:
Pretprodaja: 70kn (9,29 €)
Na Dan: 80kn (10,62 €)
PRODAJA 𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 // Radno vrijeme: Pon – Ned 08:00 – 22:00 (prodaja od srijede 30.11.)

Kazališna predstava "ČUDO"
2022-12-14 19:00
Nakon nagrađivane hit predstave “Vla-Vla-Vlajland cabaret”, isti autorski tim nastavlja suradnju na novom projektu s istim dramskim licem koje tumači Ecija Ojdanić, ali, naravno, u novim fabularnim okolnostima. U ovoj novoj drami “Čudo” autora i redatelja Ivana Lea Leme, naša junakinja, čiju je prosvjetiteljsku snagu ovoga ljeta prepoznao Branimir Pofuk i posvetio joj panegiričnu kolumnu, ulazi u profesionalnu politiku i započinje kampanju za predsjednicu Republike Hrvatske.
Na vlaškom dijalektu, u uzburkanom moru tranzicijske društveno političke stvarnosti, pokušavajući zadržati zdrav razum i poimanje morala, naša heroina se bori s vidljivim i nevidljivim demonima u muškom ringu političke borbe.
U toj će borbi na jedan način pobijediti, ali na drugi način izgubiti. Postat će predsjednica, ali će to platiti životom. Dualnost pojma “uspjeh” glavna je metafizička okosnica ove priče. Kroz razne faze političke evolucije i devolucije, Eciji Ojdanić će se u mnogim komičnim karakterima pridružiti glumac Matija Šekoranja kojemu je ovo druga uloga u kazalištu Moruzgva.
Činjenica da se priča odvija u svijetu politike, ovoj drami daje satirično očište u promatranju aktualiteta. Osim tog političkog konteksta pratimo i unutarnje svjetove likova. Iz tih intimnih svjetova političnost, zapravo, emanira te u njima dobiva samospoznajnu svrhu.
Ono što ovaj projekt nasljeđuje od prethodne predstave s istim likom jest emancipacijska i feministička naelektriziranost te pokušaj kazališnog doprinosa borbi protiv mračnih strana patrijarhalne (ne)kulture. Također, ovim nastavkom “Vlajlanda”, udovoljavamo brojnim željama i upitima publike koji su se u 80 izvedbi tijekom prošle pandemijske godine, smijali i plakali s našom Vlajnom.
Ulaznice se prodaju u Apfel Areni po cijeni od 90,00 kn (11,95 Eur).

ORAŠAROVA SUITA
2022-12-12 19:00
U ponedjeljak, 12. prosinca 2022 u 19 sati, na pozornici multimedijalne dvorane Apfel Arene u Makarskoj nastupit će poznata međunarodna trupa Ukrainian Classical Ballet, čiji su umjetnici nadaleko poznati hrvatskoj publici. Makarsko primorje će ovom izvedbom postati destinacija bogatija za jedinstven adventski program te iskustvo visoke umjetnosti baleta.
O činjenici da se niti jedan period godine ne veže toliko uz bajke i klasičnu glazbu, posebice uz Čajkovskog, svjedoči i najveći broj baletnih izvedbi upravo u ovom zimskom periodu, stoga smo za naše sugrađanke i sugrađane pripremili najpoznatije i nezaboravne trenutke zimskih baleta Čajkovskog te ih spremili u novu Božićnu baletnu priču – Orašarovu suitu. Božićna baletna priča je satkana od desetak skladbi trajanja 45 minuta u kojima će publika moći uživati u Valceru pahuljica, španjolskom, arapskom te kineskom plesu, valceru cvijeća dok će sve završiti velikim pas de deux protagonista Princa i Klare u začaranom svijetu četiri kraljevstva. Scenografija predstave Božićna baletna priča- Orašarove suite sastavljena je od posebne pozadine i scenske dekoracije kojom će se upriličiti izgled i atmosfera samog događanja.
Iznimno nas veseli da smo u Makarsku u suradnji s ARTentainment doveli ovu zimsku poslasticu, kojom smo obogatili program Božića u Apfel Areni te uistinu je prilika da naši sugrađani u svom gradu uživaju u jednoj od najpopularnijih baletnih priča u ovo blagdansko vrijeme darivanja i veselja.
Ulaznice se prodaju na info pultu Apfel Arene po cijeni od 180,00 kn ( 23,89 Eur).

Božić dolazi
2022-12-11 19:00
U NEDJELJU, 11.12.2022. U 19 SATI Ante Gelo donosi božićni glazbeni program u Apfel Arenu!!!
Na koncertu “Božić dolazi” uživat ćemo u poznatim božićnim hitovima uz goste koncerta Zorica Kondža, Alen Đuras, Iva Ajduković Marović i podršku makarskih glazbenih snaga!
Vidimo se u iduću nedjelju u Apfel Areni uz pregršt božićnih !
Ulaznice se prodaju na info pultu Apfel Arene po cijeni od 160,00 kn (21,24 €).

Apfel Arena u Makarsku dovodi Teatar Kerekesh i predstavu BEBA!!!
2022-12-07 19:00
Nemojte se sramiti. Svi imamo probleme. I svi znamo da je najbolje o problemima razgovarati sa psihologom. Naša Svjetlana Fufić zvana BEBA dolazi psihologu po prvi put. Od silnog uzbuđenja, mušica u glavi i gomile problema jednostavno započinje razgovor sa gospodinom u bijeloj odori.
Taj gospodin je maler i jedino što zna o psihologiji je da mora pomalati ured i hodnik psihološke ordinacije. Bivši muževi Svjetlane Fufić izvukli su deblji kraj. Hoće li i ovaj slučajni psiholog s valjkom u ruci, saznajte u novoj komediji Kerekesh Teatra jer u čekaonicu dolazi “Beba”.
Ulaznice se prodaju na info pultu Apfel Arene po cijeni od 80,00 kn (10,62 Eur).

LUTKARSKI MJUZIKL ZA DJECU "PRAVI PRIJATELJ" uz prisustvo Sv. Nikole
2022-12-06 17:00
Interaktivni lutkarski mjuzikl “Pravi prijatelj” govori o pravim vrijednostima, prijateljstvu i dobrim djelima koje od malena trebamo činti jedni drugima. Dječak Marko želi za prijatelja neku poznatu osobu. Mudra vila ga odvede u Bajkosvijet, a Darko mu pravi društvo.
Putem sretnu Pinokija, Mačka u čizmama, Petra Pana i druge likove iz bajki, Darko pomaže Marku, savjetuje ga, pazi na njega i štiti ga. Na povratku iz Bajkosvijeta, Marko i Darko shvate da su jedan drugome pravi prijatelji.
Ulaznice se prodaju na info pultu Apfel Arene po cijeni od 25,00 kn.

Devićevci pjevaju Advent
2022-12-02 19:00
Tradicionalne i suvremene božićne pjesme u izvedbi muške, ženske i mješovite klape KUDŽ Filip Dević iz Splita.
Ulaznice se mogu kupiti u Apfel Areni po cijeni od 70,00 kn (9,30 €).

U malu je uša đava
2022-11-27 19:00
Otkazana iz tehničkih razloga
Autor: Tisja Kljaković Braić
Režija: Mario Kovač
Dramatizacija:Mario Kovač
Scenografija: Davor Prah
Kostimografija: Ana Marin
Glazba: Tomislav Babić
Oblikovanje svjetla: Srđan Barbarić
Oblikovanje tona: Tomislav Luetić
IGRAJU
Andrea Mladinić / Nenad Sardelić / Snježana Sinovčić Šiškov /Zorana Kačić Čatipović ( Petra Kovačić Botić) / Marjan Nejašmić Banić / Monika Vuco Carev /Tajana Jovanović /Trpimir Jurkić /Arijana Čulina/Andrijana Vicković /Katarina Romac/ Stipe Radoja /Goran Marković/Filip Radoš/Vicko Balndžić (Maro Drobnić)/Ana Marija Veselčić i Darijo Tvrdić
U novoj hit predstavi HNK Split, U MALU JE UŠA ĐAVA pratimo život djevojčice (autorica Tisja Kljaković Braić ) od rođenja do početka rata ( vremenski period od 1980. do početka 1990.) te kroz niz zabavnih priča, s mješavinom smijeha i suza pratimo i cijelu njezinu obitelj i susjede. Njezino djetinjstvo i rana mladost slika su tipičnog dalmatinsko-mediteranskog miljea prepunog radosti, povjerenja i ljubavi.
Ona je vragolasta, inteligentna, darovita i pomalo razmažena djevojčica koja odrasta pod zaštitom bake i dida, koja se skriva u kiosku, ne voli odlazak u vrtić, s didon ide na partiju karata u Hajduka, a sa susjedima na kupanje pod Marjanom…
Ulaznice: 120,00 kn (15,93 Eur) se prodaju na info pultu Apfel Arene

Nove baze SplickeScene
2022-11-25 20:00
𝗦𝗽𝗹𝗶𝗰𝗸𝗮𝗦𝗰𝗲𝗻𝗮 se vraća u Makarsku s potpuno novim showom!
Nakon što su ovog ljeta gostovali u Ljetnom kinu Makarska, splitski komičari prvi put dolaze u novu 𝗔𝗽𝗳𝗲𝗹 𝗔𝗿𝗲𝗻𝘂 kako bi izveli tekst koji makarska publika još nije imala prilike čuti. Vidimo se u 𝗽𝗲𝘁𝗮𝗸 𝟮𝟱. 𝘀𝘁𝘂𝗱𝗲𝗻𝗼𝗴 𝘂 𝟮𝟬:𝟬𝟬𝗵 kada “Nove baze JESEN” izvode 𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰, 𝗜𝘃𝗶𝗰𝗮 𝗟𝗮𝘇𝗮𝗻𝗲𝗼, 𝗔𝗻𝘁𝗲 𝗧𝗿𝗮𝘃𝗶𝘇𝗶 i 𝗝𝗼𝘀𝗶𝗽 𝗦̌𝗸𝗶𝗹𝗷𝗼!
———————————————
𝗖𝗶𝗷𝗲𝗻𝗮 𝘂𝗹𝗮𝘇𝗻𝗶𝗰𝗲: 𝟲𝟬𝗞𝗡 𝗨 𝗣𝗥𝗘𝗧𝗣𝗥𝗢𝗗𝗔𝗝𝗜 / 𝟳𝟬𝗞𝗡 𝗡𝗔 𝗗𝗔𝗡 𝗣𝗥𝗘𝗗𝗦𝗧𝗔𝗩𝗘 (𝟳.𝟵𝟲€ / 𝟵.𝟮𝟵€)
𝗢𝗡𝗟𝗜𝗡𝗘 𝗣𝗥𝗢𝗗𝗔𝗝𝗔:
https://www.entrio.hr/…/makarska-nove-baze-splickescene
𝗙𝗜𝗭𝗜𝗖𝗞𝗔 𝗣𝗥𝗢𝗗𝗔𝗝𝗔:
𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 // Radno vrijeme: Pon – Ned 08:00 – 22:00
𝗧𝗜𝗦𝗔𝗞𝗺𝗲𝗱𝗶𝗮 𝗠𝗮𝗸𝗮𝗿𝘀𝗸𝗮 – Obala kralja Tomislava 3 // Radno vrijeme: Pon – Sub 09:00 – 21:00 / Ned 09:00 – 14:00
Na dan showa na ulazu (ako ostane mjesta)

DOBRO SE DOBRIM VRAĆA
2022-11-19 17:00
Lutkarski mjuzikl o dobrim djelima koje od malena trebamo činiti jedni drugima, jer se svako dobro djelo dobrim djelom vraća. Priča se događa u Jadranskom moru među ribicama, što mjuziklu daje dodatnu atraktivnost, ali se mogla dogoditi bilo gdje i bilo kome.
Naime, kada se hobotnica, stari neprijatelj malih ribica, nađe u životnoj opasnosti, one joj svejedno priskaču u pomoć. U tom trenutku među njih dolazi bakalar, riba koju nitko nije poznavao i prema kojoj svi u početku iskazuju nepovjerenje, samo zato što je drukčija od njih.
No, čim zaprijeti nova opasnost, pokaže se da se u muci poznaju junaci. Oni što su u početku izgledali drugačiji od nas postanu pravi iskreni prijatelji, pa na kraju tolerancija i međusobno poštovanje pobjedi sve predrasude, a svako dobro djelo dobrim se djelom vrati. Predstava s čak 18 songova!

Apfel Arena Makarska Half Marathon
2022-10-29 09:30 - 2022-10-30 10:00
Dječja utrka: Subota, 29. listopada 2022. u 09:30h
5 km: Subota, 29. listopada 2022. u 11:00h
Polumaraton i štafeta: Nedjelja, 30. listopada 2022. u 10:00h

Polumaraton
Apfel Arena Makarska Half Marathon cestovna je atletska utrka ukupne duljine 21,098m. Start i cilj nalaze se ispred Apfel Arene u Makarskoj, Put Volicije 5, Hrvatska. Start utrke je 30. listopada 2022. godine 10:00 sati. Utrka je kružnog oblika, počinje krugom oko Makarske, nastavlja se kroz općine Tučepi i Podgoru, uz more, dok je povratak Jadranskom magistralom natrag do Apfel Arene u Makarskoj.
Nastupiti mogu svi zdravi natjecatelji i svi trče na osobnu odgovornost. Prijavom na utrku natjecatelj se odriče mogućnosti prenošenja odgovornosti na organizatora utrke te potvrđuje svoje zdravstveno stanje i spremnost da završi utrku. Organizator je osigurao medicinsku zaštitu sukladno pravilima održavanja cestovnih atletskih utrka.
Na polumaratonu smiju nastupiti svi koji na dan utrke imaju navršenih 16 godina. Osobe mlađe od 16 godina ne smiju nastupiti na utrci polumaratona. Prijavom na utrku natjecatelj je suglasan da organizator smije koristiti fotografije nastale za vrijeme, neposredno prije i poslije utrke za svoje interne potrebe i potrebe promocije događaja. Natjecatelj je suglasan da organizator smije koristiti njegove osobne podatke za internu komunikaciju i u promocijske svrhe organizatora.
Okrjepa je osigurana za vrijeme utrke sukladno pravilima cestovnih utrka te je uzimanje iste dozvoljeno isključivo na za to predviđenim pozicijama i u ciljnom prostoru. U ciljnom prostoru osigurana je i dodatna okrjepa. Mjerenje vremena je elektronsko uz korištenje čipova te će svi rezultati biti objavljeni neposredno po završetku utrke na stranici www.utrka.com. Svi natjecatelji imat će neto (čip start) i bruto vrijeme (vrijeme od starterovog znaka za početak utrke do ulaska natjecatelja u cilj). Kao službeni poredak uzima se bruto vrijeme natjecatelja.

Polumaraton štafetne utrke
Natjecatelji se za utrku prijavljuju kao tim od 3 trkača. Prijavljuju se neovisno o spolu i starosti, poštujući sve navedeno za utrku polumaratona.
Štafete su podijeljene po kategorijama:
• muškarci
• žene
• mješovito
Štafeta je podijeljena na 3 dionice. Svaki natjecatelj trči jednu dionicu. Natjecatelj kreće svoju dionicu kad do njega dotrči natjecatelj iz njegovog tima koji je istrčao prethodnu dionicu i dotakne ga rukom u za to predviđenom prostoru. Natjecatelji koji trče prvu dionicu startaju zajedno s ostalim natjecateljima polumaratona.
Vrijede sva ostala pravila i odgovornosti kao i za utrku polumaratona s time da u utrkama štafeta smiju nastupiti natjecatelji koji na dan utrke imaju navršenih 16 godina. Natjecatelji od 14 godina nastupaju uz potvrdu roditelja i liječnika sportske medicine.

Utrka na 5km
Utrka na 5km cestovna je atletska utrka ukupne duljine 5.000m. Utrka se sastoji od jednog kruga duljine 5km. Start i cilj nalaze se na istom mjestu. Kontrolna točka nalazi se na najudaljenijoj točki utrke.
Start utrke je u subotu, 29. listopada 2022. godine u 11:00 sati ispred Apfel Arene u Makarskoj, Hrvatska.
Na utrci smiju nastupiti svi koji na dan utrke imaju najmanje navršenih 14 godina. Osobe mlađe od 14 godina, smiju nastupiti uz odobrenje roditelja i liječnika sportske medicine.
Vremenski limit iznosi 45 minuta (9:00/km).
Vrijede sva ostala pravila i odgovornosti kao i za utrku polumaratona.

Dječja utrka
Dječja utrka se održava ispred Apfel Arene, po kategorijama:
• Vrtićka skupina (100 metara)
• 1. i 2. razred OŠ (1 krug oko Apfel Arene, 300 metara)
• 3. i 4. razred OŠ (1 krug oko Apfel Arene, 300 metara)
• 5. i 6. razred OŠ (2 kruga oko Apfel Arene, 600 metara)
Vrijede sva ostala pravila i odgovornosti kao i za utrku polumaratona.

Za više informacija i prijave: www.utrka.com/utrke/apfelhalf/2022/info/

Av, Av avantura
2022-10-23 17:00 - 18:00
Tema ovoga mjuzikla sa 16 pjesama je empatija prema životinjama i humanost.
Predstava započinje tužnom sudbinom psića Kikija kojega vlasnik napusti ne
želeći se više brinuti o njemu. Kiki pronalazi novoga brižnog gazdu i pokaže se
kao odličan pas čuvar sačuvavši mu kuću od lopova…

Ulaznice se prodaju na info pultu Apfel Arene.
Cijena 25,00 kn / 3,32 Eur
